Асен Григоров Суйчмезов е роден на 6 юли 1899 г. в Кюстендил, в семейството на занаятчия - кожухар. Средното си образование завършва в родния си град, а по-късно записва право в Софийския университет. По настояване на баща си напуска университета непосредствено преди дипломирането си. Завърнал се в Кюстендил, Асен Суйчмезов започва работа в магазина на баща си, учи и усвоява занаята кожухарство и получава майсторско свидетелство, с което става член на Кюстендилското занаятчийско сдружение. Успоредно с работата си в магазина се е занимава и с търговия по изкупуване на овощия. Членува в Червения кръст, Туристическото дружество и Читалище"Братств" в Кюстендил. Ярка обществена проява е участието на Суйчмезов в акцията по спасяването на евреите. В неспокойните дни на март 1943 г. на гарата в Кюстендил е приготвена влакова композиция за депортиране на кюстендилските евреи. В града настъпва смущение. Българи и евреи, живели цял живот в близко съседство и взаимопомощ, преживяват мигове на тревожно и мъчително очакване. Напразни са усилията на българите да утешат и успокоят своите съграждани. По улиците, домовете и дюкяните със сълзи на очи се прощават със своите съседи, приятели и сътрудници."Довчерашни непримирими врагове се прегръщаха и си искаха прошк", разказва Суйчмезов. В тази обстановка по-активни кюстендилски граждани решават да изпратят делегация от града в София, за да молят за отменяне на депортирането. В уречения за заминаване ден обаче от 40-членната делегация, на гарата се срещнали десет пъти по-малко доброволци. В София се свързали с кюстендилеца Димитър Пешев - народен представител и подпредседател на Народното събрание, и с негова помощ подпомогнали значително отменянето на заповедта за депортацията. Години след това частни лица от България и Израел, Съюза на българските евреи, Окръжният народен съвет - Кюстендил, му съдействували за отпускане на народна пенсия. Спомени на Асен Суйчмезов, Цветан Каранов, Петър Кюркчиев и др. за дружбата на фондообразувателя с евреите, деловите му връзки с тях, организирането и провеждането на акцията по спасяването им през 1943 г. (1969, 1976 г.); писма, бележки, молби и др. на А. Суичмезов до различни лица в Израел, Народното събрание и др. за участието му в акцията по спасяването на евреите, за награждаването му по този повод, по здравословното му състояние и др. 1945, 1966-1974 г.; писма от Иван Момчилов, Димитър Пешев, частни лица от България и Израел по въпроси свързани със спасяването на евреите през 1943 г. (1945, 1949, 1966-1973, 1976-1977 г.). Снимки на брата на Асен Суйчмезов - четник в четата на Яне Сандански, на Зора Тошкова - съпругата на фондообразувателя, от протестен митинг в Цариброд срещу предаването на града на сърбите по силата на Ньойския договор, изгледи от Кюстендил и др. 1900, 1912, 1916, 1918-1919, 1921-1922, 1925-1926, 1928, 1930, 1932-1936 г. Седмично списание"Отечеств" с данни за семейство Суйчмезови 1917 г.
СУЙЧМЕЗОВ, АСЕН ГРИГОРОВ (1899-1977)